钦定古今图书集成/方舆汇编/职方典/第1478卷 > 《秀山古柏行》阚祯兆
## 钦定古今图书集成/方舆汇编/职方典/第1478卷 > 《秀山古柏行》阚祯兆

“九年不见秀山柏，满地风烟天欲坼。苍苔老干独森
森，倒影元湖柯烂石。鲸鲵横纵已伏藏，雷霆薄击空
渺茫。排高拔厚气力足，车盖童童覆大荒。半身百寻
流玉露，旁枝万子护空王。交根只许栖鸾凤，晚节谁
同傲冰霜。丞相祠前悲杜甫，汉家草木风云古。天宝
兵戈又千年，寂寞黄鹂锦江雨。惟有秀山青不了，撑”
霄扶汉长昏晓。潭水萝薜树光寒，风磴幽香山月小。
忽闻空翠作龙吟，矫若长虹不可侵。苦心澹颜存孤
直，悠悠万古白云深。